Stjórn Kirkjugarða Reykjavíkurprófastsdæma klofnaði í afstöðu sinni til ráðningar á nýjum framkvæmdarstjóra. Fulltrúar úr þremur aðildarfélögum kusu gegn ráðningunni og stór hluti sat hjá við atkvæðagreiðsluna.
Sjö meðlimir stjórnar Kirkjugarða Reykjavíkurprófastsdæma, eða KGRP, kusu með ráðningu Ingvars Stefánssonar í stöðu framkvæmdarstjóra, þrír kusu á móti og fjórir sátu hjá við atkvæðagreiðsluna.
Fulltrúi Siðmenntar í stjórninni segir að vinnubrögð framkvæmdastjórnar við ráðningu Ingvars hafi verið gagnrýnisverð. Hann segir að stjórn KGRP hafi fengið ónægar upplýsingar um umsækjandann og lítið hafi verið gert úr áminningu sem hann fékk fyrir kynferðislega áreitni á fyrri vinnustað árið 2015.
Fulltrúar Siðmenntar og Ásatrúarfélagsins greiddu atkvæði gegn ráðningunni, sem og einn fulltrúi úr Þjóðkirkjunni. Allir sem greiddu atkvæði með ráðningunni voru fulltrúar söfnuða innan Þjóðkirkjunnar
